歲暮與鄰曲飲酒用前輩獨酌韵
作者：陸游
朝代：宋

paragraphs: 出會稽南門，九里有聚落。
雖非衣冠區，農圃可共酌。
野實雜甘酸，草具無厚薄。
小童能擊筑，一笑相與樂。
徒手出叢花，空中取丸藥。
主禮雖可笑，眾客亦起酢。
聊持綴宿好，未用嘲淡泊。
窮達則不同，亦踐真率約。
予年過八十，故物但城郭。
作詩寄清歡，未愧華表鶴。